

ΛΟΓΟΤΥΠΟ ΣΧΟΛΕΙΟΥ

**Πρωτόκολλο Συνεργασίας και Επικοινωνίας**

(ΦΕΚ 5009/27-10-2021, ΚΕΦ. Β', Άρθρο 10)

Σκοπός του Πρωτοκόλλου Συνεργασίας και Επικοινωνίας είναι η ενίσχυση της συνεργασίας της σχολικής μονάδας με την οικογένεια του παιδιού μέσα από την εδραίωση μίας αμφίδρομης και ουσιαστικής επικοινωνίας και τον ορισμό κοινών στόχων και πρακτικών. Για το σκοπό αυτό το Σχολείο και η Οικογένεια δεσμεύονται αμοιβαία για συνεργασία μέσα από κοινές δράσεις.

Ειδικότερα η **Οικογένεια και το Σχολείο** (διά της Επιτροπής Διεπιστημονικής Υποστήριξης ( ΕΔΥ)…

1. δεσμεύονται για τη διατήρηση του απορρήτου των στοιχείων και πληροφοριών που διαμοιράζονται κατά τα διάφορα στάδια υποστήριξης του παιδιού,
2. ρυθμίζουν από κοινού τα θέματα επικοινωνίας και συνεργασίας σε περίπτωση διαζυγίου ή διάστασης των γονέων,
3. προγραμματίζουν τακτικές συναντήσεις ανάμεσα στην ΕΔΥ και την Οικογένεια κάθε ........................

Επιπρόσθετα, η **Οικογένεια** του παιδιού δηλώνει τη συναίνεσή της για…

1. τη διενέργεια διεπιστημονικής εκπαιδευτικής αξιολόγησης από τα μέλη της ΕΔΥ και τη διαμόρφωση Εξατομικευμένου Προγράμματος Εκπαίδευσης (Ε.Π.Ε.) και διεπιστημονικής υποστήριξης του παιδιού,
2. τη συμμετοχή των μελών της ΕΔΥ στην τακτική διαμορφωτική και τελική αξιολόγηση του προγράμματος ψυχοκοινωνικής, παιδαγωγικής και διδακτικής υποστήριξης του παιδιού,
3. τη διασύνδεσή της με φορείς και υπηρεσίες της τοπικής και ευρύτερης κοινότητας όπως φορείς ψυχικής υγείας, κοινωνικής πρόνοιας, παιδικής προστασίας, φορείς πρόληψης και προαγωγής της ψυχοκοινωνικής υγείας, δημοτικές ή κοινοτικές ψυχοκοινωνικές υπηρεσίες, αθλητικά σωματεία, πολιτιστικές ή καλλιτεχνικές ομάδες.
4. την παραπομπή στο Κέντρο Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ), εφόσον κρίνεται απαραίτητο, με σκοπό την περαιτέρω διερεύνηση και αξιολόγηση του μαθητή, ο οποίος παρά την υποστήριξη στη σχολική μονάδα, εξακολουθεί να παρουσιάζει δυσκολίες μάθησης ή ένταξης στο σχολικό περιβάλλον.
5. συνεργασία με το ΚΕ.Δ.Α.Σ.Υ., εφόσον διαπιστωθούν δυσχέρειες και σοβαρές δυσκολίες στον από κοινού σχεδιασμό και υλοποίηση των υποστηρικτικών δράσεων της ΕΔΥ, προκειμένου να διερευνηθεί περαιτέρω η αναγκαιότητα της παρέμβασης από πλευράς του ΚΕ.Δ.Α.Σ.Υ., τόσο σε επίπεδο υποστήριξης της σχολικής μονάδας όσο και σε επίπεδο υποστήριξης της οικογένειας και να διασφαλιστεί στο μέγιστο δυνατό βαθμό η απαραίτητη συνέχεια ανάμεσα στα διαφορετικά μαθησιακά περιβάλλοντα, συσχετίζοντας αρμονικά εκπαιδευτικές, οικογενειακές και κοινωνικές πρακτικές.
6. την κοινοποίηση με εμπιστευτική αλληλογραφία και με ευθύνη του προϊσταμένου του ΚΕ.Δ.Α.Σ.Υ. στη σχολική μονάδα των βασικών αξόνων του Εξατομικευμένου Προγράμματος Εκπαίδευσης (ΕΠΕ) και της τελικής αξιολογικής έκθεσης του ΚΕ.Δ.Α.Σ.Υ. για το μαθητή, εφόσον έχει εκδοθεί και παραδοθεί στους γονείς ή κηδεμόνες.
7. εφαρμογή στο οικογενειακό και κοινωνικό περιβάλλον του παιδιού, στο μέτρο του εφικτού, των δραστηριοτήτων και διαδικασιών που προάγουν την ολιστική ανάπτυξη του παιδιού με βάση τις ανάγκες του και την παροχή πληροφοριών και ανατροφοδότησης για αυτές στα μέλη της ΕΔΥ και της σχολικής κοινότητας.

Ειδικότερα, το **Σχολείο** διά της ΕΔΥ…

1. ορίζει αρμόδιο/α για το συντονισμό της επικοινωνίας Σχολείου – Οικογένειας τον/την κ. ....................................., Ψυχολόγο/ Κοινωνική Λειτουργό, που είναι μέλος της ΕΔΥ.
2. προσκαλεί τους γονείς – κηδεμόνες να συμμετέχουν, κατά περίπτωση, στις συνεδριάσεις της ΕΔΥ ή και του συλλόγου διδασκόντων που αφορούν στη λήψη της απόφασης παραπομπής στο ΚΕ.Δ.Α.Σ.Υ., τη διαμόρφωση της εισήγησης για το Εξατομικευμένο Πρόγραμμα Εκπαίδευσης στο ΚΕ.Δ.Α.Σ.Υ., καθώς και για την παροχή απόψεών τους σε κάθε άλλη περίπτωση, που κρίνεται σκόπιμο.
3. ζητά τη σύμφωνη γνώμη των γονέων ή κηδεμόνων για την υποστήριξη του παιδιού στο Τμήμα Ένταξης της σχολικής μονάδας, εφόσον κρίνεται σκόπιμο, μέχρι την έκδοση της αξιολογικής έκθεσης από το ΚΕ.Δ.Α.Σ.Υ., κατόπιν εισήγησης της ΕΔΥ ή του συλλόγου διδασκόντων και μετά από γνώμη του Συμβούλου Εκπαίδευσης Ειδικής Αγωγής και Ενταξιακής Εκπαίδευσης.
4. δεσμεύεται για παροχή καθοδήγησης, συνδρομής και κάθε άλλου είδους υποστήριξης, όπου καθίσταται εφικτό, η οποία κρίνεται απαραίτητη για να βοηθήσει και να αναπτύξει την ικανότητα των γονέων ή κηδεμόνων στο σχεδιασμό και την εφαρμογή αποτελεσματικών δραστηριοτήτων για την βελτίωση των μαθησιακών και ψυχοκοινωνικών αναγκών και δυνατοτήτων του μαθητή.
5. δεσμεύεται για την οργάνωση και υλοποίηση ενημερωτικών και επιμορφωτικών συναντήσεων καθώς και δράσεων συμβουλευτικής, ψυχοκοινωνικής υποστήριξης και καθοδήγησης της οικογένειας για την απρόσκοπτη συμμετοχή του μαθητή στη σχολική ζωή.

Ηράκλειο ...........................

Ο Πρόεδρος Τα Μέλη Ο/Η Γονέας-Κηδεμόνας